تقویم وقایع (قزئت)

تقویم وقایع -عوثمانلی ایمپراتورلوغو سرحدلری ایچینده 11 نووامبر 1831ده یاییملاناغا باشلایان ایلک عوثمانلی تورک رسمی قزئتی‌دیر.      

  هفته لیک اولاراق عوثمانلی تورکجه‌سی  ایله یاناشی ؛ عرب، ارمنی، فارس، فرانسه، یونان دیلینده باسقی‌لاری دا یاییملانان بیر قزئت ‌ایدی. رسمی اعلان‌لار و غئیری رسمی بیلدیری‌لر، ایچری و دیشاری گلیشمه‌لرله ایلگیلی  خبرلر ده باسیلماقدایدی.  

  تقویم وقایع، رسمی بیر قزئت اولماسی اوچون مقاله‌لر اساس اولاراق دؤولتین گؤروش‌لرینی عکس ائتدیریردی. 1860-دان اعتیباراً ساده‌جه رسمی بیلدیری‌لر و قبول ائدیلن یاسا متن‌لری یایینلانیردی.         

 قورولوشو 
  1828ده میصیرده "وقایع مصریه" قزئتی یایینلانماغا باشلامیشدی. میصیر والیسی کاوالالی محمد عالی پاشا طرفیندن تورکجه و عربجه اولاراق باسدیریلان بو یایین اورقانی، میصیرین عوثمانلی دؤولتینه قارشی ائتکین بیر تبلیغات آراجی اولاراق مئیدانا چیخمیشدی. سولطان 2. محمود و باب عالی، یوروتمکده اولدوقلاری مرکزییتچی رفورم‌لار چرچیوه‌سینده دؤولت ایداره‌سی‌نین سسینی داها ائتکین اولاراق دویورابیلمک آماجی‌یلا رسمی بیر قزئته‌نین یایینلانماسینی گرکلی ایدی. بو آماجلا داها اؤنجه دن ایزمیرده یئرلی فرانسه‌ دیلینده  قزئت یایینلامیش اولان الکساندر بلک ایله آنلاشماق صورتی ایله رسمی بیر قزئت چیخارما  قراری آلیندی. 11 نوامبر 1831ده تقویم وقایع یایین حیاتینا باشلادی.     

 باغلانماسی  
  2. عبدالحمید دؤورونون بؤیوک بیر کسیمینده تقویم وقایع یایینلانمادی. ایلک یایین کسینتیسی 1878 ایلینده اولدو و 1891-ه قدر سوردو. 1891-ده یئنیدن چیخماغا باشلایان تقویم وقایع‌نین باسیمی، 1892ده یئنیدن دوردورولدو. 1908 ژؤن تورک‌لر سونراسیندا یئنیدن یایین حیاتینا گئچدی. تورکیه جومهورییتی قورولدوقدان سونرا تقویم وقایع‌نین گؤروینی رسمی قزئت آلدی.  

 قایناق 

 Takvim-i Vekayi, "Belgeler", Prof. Dr. Nesimi Yazıcı, Gazi Üniversitesi Yayını, Ankara, 1983

بؤلمه:قزئتلر
بؤلمه:درگیلر